PMIndiaData/PMIndiaSum huggingface dataset:
પ્રધાનમંત્રીએ આયુષ ચિકિત્સકો સાથે સંવાદ કર્યો
આયુષ વિભાગ એ રાષ્ટ્રને સ્વસ્થ રાખવા માટેની એક લાંબી પરંપરા સાથે જોડાયેલ છે; કોવીડ-19નો ફેલાવો રોકવા માટે તેની મહત્વની ભૂમિકા છે: પ્રધાનમંત્રી

પ્રધાનમંત્રીએ # ને પ્રોત્સાહન આપવા માટે આયુષ મંત્રાલય દ્વારા વર્તમાન સમયમાં ચાલી રહેલ પ્રયાસોની પણ પ્રશંસા કરી હતી. પ્રધાનમંત્રીએ આયુષ દ્વારા આ રોગનો ઈલાજ હોવાના કરવામાં આવેલ બિનઆધારભૂત દાવાઓની પ્રમાણભૂતતા ચકાસવાના મહત્વ ઉપર પણ ભાર મૂક્યો હતો અને ઉમેર્યું હતું કે આયુષ વૈજ્ઞાનિકો, આઈસીએમઆર, સીએસઆઈઆર અને અન્ય સંશોધન સંસ્થાઓએ પ્રમાણ આધારિત સંશોધન કરવા માટે સાથે આવવું જોઈએ. તેમણે કહ્યું કે આ પડકારને પહોંચી વળવા માટે સમગ્ર આરોગ્યકાળજી કાર્યદળનો ઉપયોગ કરવા માટે દેશ તૈયાર હોવો જ જોઈએ અને જો જરૂર પડે તો સરકાર દ્વારા આયુષ સાથે સંકળાયેલ ખાનગી ડોક્ટર્સ પાસેથી પણ મદદ માંગી શકાય તેમ છે. પ્રધાનમંત્રીએ સલાહ આપી હતી કે આયુષ દવાઓના ઉત્પાદકો તેમના સંસાધનોનો ઉપયોગ મહત્વની વસ્તુઓ જેવી કે સેનીટાઈઝર્સ કે જેની અત્યારે સૌથી વધુ માંગ છે તે બનાવવા માટે પણ કરી શકે છે. તેમણે ટેલિમેડીસીનના મંચનો ઉપયોગ વધુમાં વધુ જાહેર જનતા સુધી પહોંચવા માટે અને આ રોગચાળા સામે લડવા માટે સતત જાગૃતિ ફેલાવવા કરવામાં આવે એવું તેમને આહ્વાહન કર્યું હતું. તેમણે આ રોગચાળાને નાથવા માટે સંપૂર્ણ શક્તિ સાથે સામાજિક અંતર જાળવવાના મહત્વ ઉપર પણ વધુ ભાર મૂક્યો હતો. આયુષ મંત્રાલયના ચિકિત્સકોએ કોવીડ-19 સામેના યુદ્ધમાં દેશની આગેવાની કરવા બદલ પ્રધાનમંત્રીની પ્રશંસા કરી હતી. તેમણે રોગપ્રતિકારક શક્તિને મજબુત બનાવવા માટે આ પરંપરાગત પદ્ધતિઓની અસર વિષે વાત કરી હતી. તેમણે લક્ષણો આધારિત ઈલાજ માટે સંશોધન હાથ ધરવાના તેમના પ્રયત્નોનો પણ ઉલ્લેખ કર્યો હતો અને સંકટના આ સમય દરમિયાન રાષ્ટ્રની સેવા કરવાની તેમની ઈચ્છા વ્યક્ત કરી હતી. પ્રધાનમંત્રીએ જણાવ્યું હતું કે સમગ્ર વિશ્વમાં ભારતની પરંપરાગત ઔષધીઓ અને ઉપચાર પદ્ધતિઓ અંગે જાગૃતિ ફેલાવવી એ અત્યંત મહત્વનું છે. તેમણે સતત લોકોની સેવામાં રત રહેલા આયુષ ચિકિત્સકોનો આભાર વ્યક્ત કર્યો હતો અને ફરી એકવાર કોવીડ-19 વિરુદ્ધ ભારતની આ લડાઈમાં તેમણે નિભાવવા માટેની મહત્વપૂર્ણ ભૂમિકા ઉપર ભાર મૂક્યો હતો. આ સંવાદ દરમિયાન આયુષના કેન્દ્રીય મંત્રી, આયુષ મંત્રાલયના કેબીનેટ સચિવ અને સચિવે પણ ઉપસ્થિત રહ્યા હતા.
પ્રધાનમંત્રી શ્રી નરેન્દ્ર મોદી અને સિંગાપોરના પ્રધાનમંત્રી શ્રી લી હેઇન લૂંગ વચ્ચે ટેલીફોનીક ચર્ચા

પ્રધાનમંત્રી શ્રી નરેન્દ્ર મોદી અને સિંગાપોરના પ્રધાનમંત્રી શ્રી લી હેઇન લૂંગ વચ્ચે 23 એપ્રિલ 2020ના રોજ ટેલીફોન પર ચર્ચા થઇ હતી. બંને મહાનુભવોએ કોવિડ-19 મહામારીના કારણે ઉભા થયેલા આરોગ્ય અને આર્થિક પડકારો અંગે પોતાના મંતવ્યો રજૂ કર્યા હતા. તેમણે એકબીજાને આ મહામારી સામે લડવા માટે પોત પોતાના દેશમાં અપનાવવામાં આવેલા પગલાં અને તેની આર્થિક તેમજ સામાજિક અસરો અંગે માહિતી માહિતી આપી હતી. પ્રધાનમંત્રીએ સિંગાપોરને તબીબી ઉપકરણો સહિત આવશ્યક ચીજવસ્તુઓનો પૂરવઠો સતત જળવાઇ રહે તે માટે શક્ય હોય તેવી તમામ મદદ કરવાની ખાતરી આપી હતી. સિંગાપોરમાં વસતા ભારતીય નાગરિકોને સરકાર દ્વારા કરવામાં આવેલી મદદની પ્રધાનમંત્રીએ પ્રશંસા કરી હતી. બંને નેતાઓ વર્તમાન સંદર્ભમાં ભારત અને સિંગાપોરની વ્યૂહાત્મક ભાગદારીના મહત્વ પર ભાર મૂક્યો હતો. કોવિડ-19ના કારણે હાલમાં અને ભવિષ્યમાં ઉભા થતા તમામ પડકારોનો સામનો કરવા માટે સાથે મળીને કામ કરવાની બંનેએ સંમતિ દાખવી હતી. આ કટોકટીના સમય દરમિયાન સિંગાપોરમાં તમામ લોકોની તંદુરસ્તી અને સુખાકારી માટે પ્રધાનમંત્રીએ શુભેચ્છા પાઠવી હતી.
પ્રધાનમંત્રીએ સ્વતંત્રતા સેનાનીઓ, લોકમાન્ય તિલક અને ચંદ્રશેખર આઝાદને તેમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ સ્વાતંત્ર્ય સેનાનીઓ, લોકમાન્ય તિલક અને ચંદ્રશેખર આઝાદને તેમની જન્મજયંતી પર શ્રદ્ધાંજલિ આપી છે. શ્રી મોદીએ મન કી બાતનો એક અંશ પણ શેર કર્યો જેમાં તેમણે થોડા વર્ષો પહેલા લોકમાન્ય તિલક અને ચંદ્ર શેખર આઝાદ વિશે વાત કરી હતી. તેમણે તેમની મુંબઈ મુલાકાતોના સ્નેપશોટ પણ શેર કર્યા, જ્યાં તેમણે લોકમાન્ય સેવા સંઘની મુલાકાત લીધી, જે લોકમાન્ય તિલક સાથે ગાઢ સંબંધ ધરાવે છે. ટ્વીટ્સની શ્રેણીમાં, પ્રધાનમંત્રીએ કહ્યું; "હું મા ભારતીના બે મહાન પુત્રો, લોકમાન્ય તિલક અને ચંદ્ર શેખર આઝાદને તેમની જન્મજયંતી પર નમન કરું છું. આ બે દિગ્ગજ લોકો હિંમત અને દેશભક્તિનાં પ્રતિક છે. થોડા વર્ષો પહેલા #
મંત્રીમંડળે કોન્ફરન્સ ઑફ પાર્ટીઝ (સીઓપી) 24, કાતોવિસે, પોલેન્ડ (2-15 ડિસેમ્બર, 2018) માટે ભારતનાં દ્રષ્ટિકોણ વિશે કાર્યોત્તર મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 2–15 ડિસેમ્બર, 2018 સુધી કાતોવિસે, પોલેન્ડમાં આયોજિત યુનાઇટેડ નેશન્સ ફ્રેમવર્ક કન્વેન્શન ઓન ક્લાઇમેટ ચેન્જ (યુએનએફસીસીસી) વિશે 24મી કોન્ફરન્સ ઑફ પાર્ટીઝ (સીઓપી) દરમિયાન ભારતનાં દ્રષ્ટિકોણ વિશે વાતચીત કરવા માટે કાર્યોત્તર મંજૂરી પ્રદાન કરી છે. પર્યાવરણ, વન અને આબોહવામાં પરિવર્તન મંત્રી ડૉ. હર્ષવર્ધને પ્રતિનિધિમંડળનું નેતૃત્વ કર્યું હતું. આ બેઠકમાં વર્ષ 2020 પછીનાં સમયગાળા દરમિયાન પેરિસ સમજૂતીને લાગુ કરવા માટે સૂચનોને અંતિમ સ્વરૂપ આપવા વિશે ધ્યાન કેન્દ્રિત કરવામાં આવ્યું હતું. ભારતનો દ્રષ્ટિકોણ યુએનએફસીસીસીનાં સિદ્ધાંતો અને જોગવાઈઓને અનુરૂપ હતો. એમાં ઇક્વિટી અને સામાન્ય, પણ વિભેદિત જવાબદારીઓ અને સંબંધિત ક્ષમતાનાં સિદ્ધાંતો (સીબીપીઆર-આરસી) પર વિશેષ ધ્યાન કેન્દ્રિત કરવામાં આવ્યું હતું. ભારતે પેરિસ સમજૂતી વિશે પોતાની કટિબદ્ધતાનું પુનરાવર્તન કર્યું છે અને સામૂહિક સ્વરૂપે પેરિસ સમજૂતી લાગુ કરવા માટે પોતાનાં વચનોને સામેલ કરીને સીઓપી-24 દરમિયાન પોતાનાં નેતૃત્વ વિશે પ્રકાશ પાડ્યો હતો. પર્યાવરણ સુરક્ષા વિશે પોતાનાં પરંપરાગત વલણને અનુરૂપ ભારત સરકારે પ્રધાનમંત્રી શ્રી નરેન્દ્ર મોદીનાં નેતૃત્વમાં આબોહવામાં પરિવર્તનની ચિંતાઓ દૂર કરવા માટે અનેક પગલાં ઉઠાવવામાં આવ્યાં છે. આ પ્રયાસ આબોહવામાં પરિવર્તનની કાર્યવાહીની દિશામાં ભારતની કટિબદ્ધતાને દર્શાવે છે. સૌર ઊર્જામાંથી પ્રાપ્ત 24 ગીગાવોટ વીજળીની ક્ષમતાસહિત 74 ગીગાવોટ સ્થાપિત નવીનીકરણ ઊર્જા ક્ષમતાને અર્જિત કરવા માટે નવીનીકરણ ઊર્જાને વેગ પ્રદાન કરવામાં આવ્યો છે. એનાથી આંતરરાષ્ટ્રીય સૌર સમજૂતી, ઊર્જાદક્ષતાનાં પ્રયાસો જેવા ઉદાહરણોનાં માધ્યમથી એને સૌર ઊર્જા ક્ષમતા વધારવાનાં પોતાનાં ઉદ્દેશ સાથે વિશ્વમાં ટોચનું સ્થાન પ્રાપ્ત થયું છે. આ સુનિશ્ચિત કરવું મહત્ત્વપૂર્ણ છે કે, વિકાસશીલ દેશોની કાર્યવાહીને નાણાકીય, ક્ષમતા નિર્માણ અને વિકસિત દેશોનાં ટેકનિકલ સમર્થન સહિત સતત અને પર્યાપ્ત સાધનોથી મદદ મળી છે. વિકાસશીલ દેશોને સમજૂતી કરવાનાં સાધન ઉપલબ્ધ કરાવવા અને વિકસિત દેશોને આબોહવા માટે નાણાકીય સહાયનાં નિર્ધારિત સ્તરો વિશે સ્પષ્ટતા મેળવવા માટે વિસ્તૃત જાણકારી ઉપલબ્ધ કરાવવા માટે વિકસિત દેશોની બાધ્યતાને અપનાવવા માટે માર્ગદર્શન જ સંચાલિત કરે છે. તમામ પક્ષ અમેરિકાનાં 100 અબજ ડોલરથી વર્ષ 2020 પછીનાં નવા સામૂહિક નાણાકીય લક્ષ્યાંકને સ્થાપિત કરવા માટે કામગીરી શરૂ કરવા સંમત હતાં. સંપૂર્ણપણે જોઈએ તો ભારતનાં લાંબા ગાળાનાં હિતોની સુરક્ષા કરવામાં આવી છે. ભારતે જીએસટી પ્રક્રિયાનાં ઉત્પાદનમાં ઇક્વિટી પર સમજી વિચારીને જરૂરિયાતનાં સંબંધમાં ગ્લોબલ સ્ટોકટેક (જીએસટી) નિર્ણય વિશે અમેરિકાની શંકાને વ્યક્ત કરી છે. આ ગરીબો અને સીમાંત લોકોની નબળાઈઓ, સમસ્યાઓ અને પડકારોનું સમાધાન કરવાનાં ઉદ્દેશને સુનિશ્ચિત કરવા માટે પેરિસ સમજૂતીનાં આદેશ અનુસાર જીએસટી પ્રક્રિયાનો એક મહત્વપૂર્ણ ભાગ છે.
17મી લોકસભા પહેલા પ્રધાનમંત્રીનું મીડિયા નિવેદન

પ્રધાનમંત્રી શ્રી નરેન્દ્ર મોદીએ આજે 17મી લોકસભાનાં પ્રથમ સત્ર અગાઉ તમામ સાંસદોને આવકાર આપ્યો હતો. આ સત્ર શરૂ થયા અગાઉ મીડિયા નિવેદનમાં પ્રધાનમંત્રીએ કહ્યું હતું કે, “2019ની લોકસભાની ચૂંટણી પછી આજે પ્રથમ સત્ર શરૂ થઈ રહ્યું છે. હું તમામ નવા સાંસદોને આવકારુ છું. તેમની સાથે નવી આશાઓ, નવી આકાંક્ષાઓ અને સેવા માટેની નવી દૃઢતાનો લાભ મળશે.” પ્રધાનમંત્રીએ 17મી લોકસભામાં મહિલા સંસદોની સંખ્યામાં વધારો થવા બદલ ખુશી વ્યક્ત કરી હતી. તેમણે જણાવ્યું હતું કે, જ્યારે સંસદમાં કામગીરી અસરકારક રીતે થાય છે, ત્યારે એ લોકોની આંકાક્ષાઓ પૂર્ણ કરવા સક્ષમ બને છે. પ્રધાનમંત્રીએ સંસદીય લોકશાહીમાં વિપક્ષનાં મહત્ત્વ પર પણ ભાર મૂક્યો હતો. તેમણે આશા વ્યક્ત કરી હતી કે, ગૃહની કાર્યવાહીમાં વિપક્ષ સક્રિય ભૂમિકા ભજવશે અને સહભાગી થશે. તેમણે ઉમેર્યું હતું કે, વિપક્ષને તેમનાં સાંસદોની સંખ્યાને લઈને ચિંતા કરવાની જરૂર નથી. પ્રધાનમંત્રીએ ઉમેર્યું હતું કે, “જ્યારે આપણે સંસદમાં આવીએ, ત્યારે પક્ષ અને વિપક્ષને ભૂલી જવું જોઈએ. આપણે દેશનાં વ્યાપક હિતમાં કામ કરવા ‘નિષ્પક્ષ રીતે કામ કરવાનો’ વિચાર કરવો જોઈએ.”
પ્રધાનમંત્રીએ 2014 માટે ગાંધી શાંતિ પુરસ્કાર પ્રદાન કરાવા બદલ ઈસરોને શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ વર્ષ 2014 માટે ગાંધી શાંતિ પુરસ્કાર મેળવવા માટે ઈસરોને પોતાની શુભકામનાઓ પાઠવી છે. પ્રધાનમંત્રીએ કહ્યું ” ગાંધી શાંતિ પુરસ્કાર મેળવવા માટે ઈસરોને શુભકામનાઓ. આ વૈજ્ઞાનિકોના સખત પરિશ્રમનું ઉપયુક્ત સન્માન છે. ઇસરોની દક્ષતાએ માનવતાની શાંતિ અને પ્રગતિ માટે અત્યંત મહત્વપૂર્ણ યોગદાન આપ્યું છે.”
નેપાળના પ્રધાનમંત્રી સાથેની સંયુક્ત પ્રેસ મીટમાં પ્રધાનમંત્રી શ્રી નરેન્દ્ર મોદીની ટિપ્પણનો અંગ્રેજી અનુવાદ

મહામહિમ, પ્રધાનમંત્રીશેર બહાદુર દેઉબા જી, પ્રતિષ્ઠિત પ્રતિનિધિઓ, મીડિયા સાથીદારો, નમસ્કાર! પ્રધાનમંત્રી દેઉબાજીનું ભારતમાં સ્વાગત કરતા મને ઘણો આનંદ થાય છે. આજે, ભારતીય નવા વર્ષ અને નવરાત્રીના શુભ અવસર પર દેઉબાજીનું આગમન થયું છે. હું તેમને અને ભારત અને નેપાળના તમામ નાગરિકોને નવરાત્રીની ખૂબ ખૂબ શુભેચ્છાઓ પાઠવું છું. દેઉબાજી ભારતના જૂના મિત્ર છે. પ્રધાનમંત્રી તરીકે આ તેમની પાંચમી ભારતની મુલાકાત છે. દેઉબાજીએ ભારત-નેપાળ સંબંધોના વિકાસમાં મહત્વની ભૂમિકા ભજવી છે મિત્રો, ભારત અને નેપાળની મિત્રતા, આપણા લોકોના સંબંધો, આવું ઉદાહરણ વિશ્વમાં બીજે ક્યાંય જોવા મળતું નથી. આપણી સભ્યતા, આપણી સંસ્કૃતિ, આપણા વિનિમયના દરો; પ્રાચીન સમયથી જોડાયેલા છે. આપણે અનાદિ કાળથી એકબીજાના સુખ-દુઃખના સાથી છીએ. આપણી ભાગીદારીનો આધાર આપણા લોકો વચ્ચેના પરસ્પર સંબંધો અને તેમની વચ્ચેનું આદાનપ્રદાન છે. આ આપણા સંબંધોને ઊર્જા આપે છે, તેને જાળવી રાખે છે. નેપાળના સંદર્ભમાં ભારતની નીતિઓ અને તેના પ્રયાસો આ ભાવનાથી જ પ્રેરિત છે. નેપાળની શાંતિ, પ્રગતિ અને વિકાસની યાત્રામાં ભારત મક્કમ ભાગીદાર રહ્યું છે અને હંમેશા રહેશે. મિત્રો, આજે, દેઉબાજી અને મેં આ બધા વિષયો અને અન્ય ઘણા મહત્વપૂર્ણ મુદ્દાઓ પર ફળદાયી વાતચીત કરી. અમે અમારા સહકારના વિવિધ પાસાઓ પર ચર્ચા કરી, વિવિધ પ્રોજેક્ટ્સની પ્રગતિની સમીક્ષા કરી અને ભવિષ્ય માટેના રોડમેપની પણ ચર્ચા કરી. અમે બંને સંમત થયા કે આપણે પાવર સેક્ટરમાં સહકાર માટેની તકોનો પૂરો લાભ લેવો જોઈએ. પાવર કોર્પોરેશન પર અમારું સંયુક્ત વિઝન સ્ટેટમેન્ટ ભવિષ્યના સહયોગ માટે બ્લૂ પ્રિન્ટ સાબિત થશે. અમે પંચેશ્વર પ્રોજેક્ટમાં ઝડપી ગતિએ આગળ વધારવાના મહત્વ પર ભાર મૂક્યો હતો. આ પ્રોજેક્ટ પ્રદેશના વિકાસ માટે ગેમ ચેન્જર સાબિત થશે. અમે નેપાળની હાઈડ્રો પાવર ડેવલપમેન્ટ યોજનાઓમાં ભારતીય કંપનીઓ દ્વારા વધુ સહભાગિતાના વિષય પર પણ સંમત થયા છીએ. આ ખુશીની વાત છે કે નેપાળ તેની વધારાની શક્તિ ભારતને નિકાસ કરી રહ્યું છે. તે નેપાળની આર્થિક પ્રગતિમાં સારું યોગદાન આપશે. મને જણાવતા આનંદ થાય છે કે નેપાળથી વીજળી આયાત કરવાના ઘણા વધુ પ્રસ્તાવોને પણ મંજૂરી આપવામાં આવી રહી છે. મને ખુશી છે કે નેપાળ ઈન્ટરનેશનલ સોલર એલાયન્સનું સભ્ય બન્યું છે. આ આપણા પ્રદેશમાં ટકાઉ, સસ્તી અને સ્વચ્છ ઊર્જાને પ્રોત્સાહન આપશે. મિત્રો, પ્રધાનમંત્રી દેઉબાજી અને હું તમામ બાબતોમાં વેપાર અને ક્રોસ બોર્ડર કનેક્ટિવિટી પરની પહેલોને પ્રાધાન્ય આપવા માટે પણ સંમત થયા છીએ. જયનગર-કુર્થા રેલ લાઇનની રજૂઆત આનો એક ભાગ છે. આવી યોજનાઓ બંને દેશોના લોકો વચ્ચે સરળ, મુશ્કેલી મુક્ત વિનિમયમાં મોટો ફાળો આપશે. નેપાળમાં રુપે કાર્ડનો પરિચય આપણી નાણાકીય જોડાણમાં એક નવો અધ્યાય ઉમેરશે. નેપાળ પોલીસ એકેડમી, નેપાળગંજ ખાતે ઈન્ટીગ્રેટેડ ચેક પોસ્ટ અને રામાયણ સર્કિટ વગેરે જેવા અન્ય પ્રોજેક્ટ પણ બંને દેશોને નજીક લાવશે. મિત્રો, અમે આજે ભારત અને નેપાળની ખુલ્લી સરહદોના અનિચ્છનીય તત્વો દ્વારા દુરુપયોગ કરવાના મુદ્દા પર પણ ચર્ચા કરી હતી. અમે અમારી સંરક્ષણ અને સુરક્ષા સંસ્થાઓ વચ્ચે ગાઢ સહયોગ જાળવવા પર પણ ભાર મૂક્યો હતો. મને ખાતરી છે કે અમારી આજની વાતચીત ભારત-નેપાળ સંબંધોના ભવિષ્ય માટે મહત્વાકાંક્ષી લક્ષ્યો નક્કી કરવામાં અસરકારક સાબિત થશે. દેઉબાજી, કાલે તમે કાશીમાં હશો. નેપાળ અને બનારસ વચ્ચે સદીઓ જૂનો સંબંધ છે. મને ખાતરી છે કે તમે કાશીનું નવું રૂપ જોઈને ચોક્કસપણે પ્રભાવિત થશો. ફરી એકવાર હું તમારું અને તમારા પ્રતિનિધિમંડળનું ભારતમાં સ્વાગત કરું છું. ઘણો ઘણો આભાર! અસ્વીકરણ: આ પ્રધાનમંત્રીની ટિપ્પણનો અંદાજિત અનુવાદ છે. મૂળ ટિપ્પણો હિન્દીમાં આપવામાં આવી હતી.
પ્રધાનમંત્રીએ નારી શક્તિ પુરસ્કાર વિજેતાઓ સાથે સંવાદ કર્યો

પ્રધાનમંત્રી નરેન્દ્ર મોદીએ આજે નારી શક્તિ પુરસ્કાર વિજેતાઓ સાથે મુલાકાત કરીને તેમની સાથે વાતચીત કરી હતી. પ્રધાનમંત્રીએ તેમણે મેળવેલી સફળતા બદલ પુરસ્કાર જીતવા માટે અભિનંદન પાઠવ્યાં હતા. તેમણે જણાવ્યું હતું કે તેમના કાર્યો અન્ય લોકો માટે પ્રેરણારૂપ છે. વધુમાં તેમણે વિજેતાઓને તેમના સંબંધિત ક્ષેત્રોમાં વધુ આગળ વધવાની સલાહ આપી હતી. સ્વચ્છ ભારત અભિયાનનો સંદર્ભ આપતાં પ્રધાનમંત્રીએ જણાવ્યું હતું કે તેની સફળતા મોટા ભાગે તે હકીકતને આભારી છે કે મહિલાઓએ તેને અત્યંત મહત્ત્વ આપ્યું છે. પ્રયાગરાજમાં તાજેતરમાં પૂર્ણ થયેલા કુંભ મેળાનો ઉલ્લેખ કરતાં પ્રધાનમંત્રીએ જણાવ્યું હતું કે આ વખતનો કુંભ મેળો તેના સ્વચ્છતા અને સફાઇના ઊચ્ચ ધોરણોના કારણે ચર્ચાનો વિષય બન્યો હતો. તેમણે ઉમેર્યુ હતુ કે સ્વચ્છતાની બાબત હવે જન આંદોલન બની ચૂકી છે. પ્રધાનમંત્રીએ જણાવ્યું હતું કે સ્વચ્છતાની આ ઝૂંબેશમાં આગામી પગલું કચરાનું સંપતિમાં રૂપાંતરણ હોવું જોઇએ. પ્રધાનમંત્રીએ મિશન ઇન્દ્રધનુષ દ્વારા બાળકો માટે કુપોષણની સમસ્યાનો સામનો અને રસીકરણ જેવા મુદ્દે પણ વાતચીત કરી હતી. તેમણે જણાવ્યું હતું કે આ બન્ને ક્ષેત્રોમાં મહિલાઓએ તેની સફળતા સુનિશ્ચિત કરવા માટે ચાવીરૂપ ભૂમિકા ભજવવાની છે. આ પ્રસંગે મહિલા અને બાળ કલ્યાણ મંત્રી શ્રીમતિ મેનકા ગાંધી પણ ઉપસ્થિત રહ્યાં હતા.
પ્રધાનમંત્રીએ બિહારના વૈશાલીમાં અકસ્માતમાં થયેલા મૃત્યુ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ બિહારના વૈશાલીમાં થયેલા એક અકસ્માતમાં થયેલા મૃત્યુ પર ઊંડો શોક વ્યક્ત કર્યો છે. શ્રી મોદીએ અકસ્માતમાં ઘાયલ થયેલા લોકોના ઝડપથી સ્વસ્થ થવાની પણ શુભેચ્છા પાઠવી હતી. પ્રધાનમંત્રીએ મૃતકના નજીકના સંબંધીઓને 2 લાખ રૂપિયા અને પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રીએ ઉત્તરપ્રદેશનાં પ્રયાગરાજમાં મેગા ડિસ્ટ્રીબ્યુશન કેમ્પ (સામાજિક અધિકારિતા શિબિર)માં દિવ્યાંગજનો અને વરિષ્ઠ નાગરિકોને સહાયક સાધનસામગ્રી અને ઉપકરણો વહેંચ્યા

અત્યાર સુધીની સૌથી મોટી “સામાજિક અધિકારતા શિબિર”માં પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશનાં પ્રયાગરાજમાં એક વિશાળ વિતરણ કેમ્પમાં આશરે 27,000 વરિષ્ઠ નાગરિકો અને દિવ્યાંગજનોને સહાયક સાધનો અને ઉપકરણોનું વિતરણ કર્યું હતું. વિશાળ વિતરણ શિબિરનું આયોજન રાષ્ટ્રીય વયોશ્રી યોજના – આરવીવાય અને ભારત સરકારનાં એડીઆઇપી યોજનાઓ અંતર્ગત વરિષ્ઠ નાગરિકોને સુવિધા પ્રદાન કરવા માટે થયું હતું. અહીં ઉપસ્થિત લોકોને સંબોધન કરતાં પ્રધાનમંત્રીએ સંસ્કૃતિની એક પ્રાચીન સૂક્તિને ટાંકી હતી “स्वस्ति: प्रजाभ्यः परिपालयंतां. न्यायेन मार्गेण महीं महीशाः એટલે કે દરેકની સાથે સમાન વ્યવહાર કરવો અને ન્યાય કરવો સરકારની ફરજ છે. પ્રધાનમંત્રીએ કહ્યું હતું કે, “આ સૂક્તિ જ સૌનો સાથ, સૌનો વિકાસ, સૌનો વિશ્વાસની વિચારસરણીનો આધાર છે. આ ભાવના સાથે અમારી સરકાર સમાજની દરેક અને તમામ વ્યક્તિઓનાં કલ્યાણ અને વિકાસ માટે કામ કરે છે. મારી સરકારની પ્રથમ પ્રાથમિકતા 130 કરોડ ભારતીયોના રક્ષણની છે, પછી એ વરિષ્ઠ નાગરિકો હોય, દિવ્યાંગજનો હોય, આદિવાસીઓ હોય કે વંચિત કે પછાત વર્ગની હોય.” સહાયક સાધનસામગ્રી અને ઉપકરણોનાં વિતરણનાં આ વિશાળ શિબિર વિશે પ્રધાનમંત્રીએ જણાવ્યું હતું કે, આ શિબિર સરકારના તમામનાં જીવનને વધુ સુવિધાજનક બનાવવાનો પ્રયાસ છે. તેમણે કહ્યું હતું કે, “અગાઉની સરકારોનાં શાસનકાળ દરમિયાન આ પ્રકારની વિતરણ શિબિરોનું આયોજન ભાગ્યે જ થતું હતું અને આ પ્રકારની વિશાળ શિબિરો તો અતિ દુર્લભ હતી. છેલ્લાં પાંચ વર્ષ દરમિયાન અમારી સરકારે દેશનાં વિવિધ ભાગોમાં આશરે 9,000 શિબિરોનું આયોજન કર્યું છે.” પ્રધાનમંત્રીએ જણાવ્યું હતું કે, સરકારનાં છેલ્લાં પાંચ વર્ષમાં દિવ્યાંગજનોને રૂ. 900 કરોડથી વધારે મૂલ્યની સાધનસામગ્રી અને ઉપકરણોનું વિતરણ કર્યું છે. પ્રધાનમંત્રીએ કહ્યું હતું કે, “નવી ભારતનું નિર્માણ કરવાની પ્રક્રિયામાં દિવ્યાંગ યુવાનો અને બાળકો સમાન ભાગીદારી બને એ જરૂરી છે. સરકાર તેમને ઔદ્યોગિક ક્ષેત્ર, સેવા ક્ષેત્ર કે રમતગમત અને રમતોનાં ક્ષેત્રમાં પ્રોત્સાહન આપી રહી છે.” તેમણે ઉમેર્યું હતું કે, “અમારી પ્રથમ સરકાર છે, જેણે વિકલાંગતા ધરાવતી વ્યક્તિઓનાં અધિકારો માટેનો કાયદો બનાવ્યો છે, જેના પગલે વિકલાંગતાની કેટેગરીઓની સંખ્યા 7થી વધીને 21 થઈ છે. અમે ઉચ્ચ શૈક્ષણિક સંસ્થાઓમાં દિવ્યાંગજનો માટે અનામતનો ક્વોટા 3 ટકાથી વધારીને 5 ટકા કરી છે.” પ્રધાનમંત્રીએ જણાવ્યું હતું કે, છેલ્લાં પાંચ વર્ષમાં દેશમાં ઘણી બિલ્ડિંગોનું નિર્માણ થયું છે, 700થી વધારે રેલવે સ્ટેશનો અને એરપોર્ટનું નિર્માણ થયું છે, જેમાં દિવ્યાંગજનો માટે સુવિધા ઊભી કરવામાં આવી છે. બાકીની બિલ્ડિંગોમાં પણ સુગમ્ય ભારત અભિયાન સાથે જોડવામાં આવશે. લાભાર્થીઓની સંખ્યાની, વિતરણ થયેલા ઉપકરણોની સંખ્યા તથા સાધનસામગ્રી અને ઉપકરણોની કિંમતની દ્રષ્ટિએ દેશમાં આ અત્યાર સુધીની સૌથી મોટી વિતરણ શિબિર હતી. આ વિશાળ શિબિરમાં વિવિધ પ્રકારની 56,000થી વધારે સાધનસામગ્રી અને ઉપકરણોનું વિતરણ 26,000થી વધારે લાભાર્થીઓને નિઃશુલ્ક થયું છે. એનો ઉદ્દેશ દિવ્યાંગજનો અને વરિષ્ઠ નાગરિકોને રોજિંદા જીવનમાં ઉપયોગી સાધનસામગ્રી અને ઉપકરણો પૂરા પાડવાનો તેમજ તેમની સામાજિક-આર્થિક સ્થિતિને વધારવાનો છે.
પ્રધાનમંત્રીએ આચાર્યા જે બી કૃપાલાની અને મૌલાના અબુલ કલામ આઝાદને તેમની જન્મજયંતિ પર શ્રદ્ધાસુમન અર્પણ કર્યા

પ્રધાનમંત્રી શ્રી નરેન્દ્ર મોદીએ આચાર્ય જે બી કૃપાલાની અને મૌલાના અબુલ કલામ આઝાદને તેમની જન્મજયંતિ પર શ્રદ્ધાસુમન અર્પણ કર્યા હતાં. પ્રધાનમંત્રીએ કહ્યું હતું કે, “આચાર્ય જે બી કૃપાલાની અને મૌલાના અબુલ કલામ આઝાદનું એમની જન્મજયંતિ પર સ્મરણ કરુ છુ. બે ઉત્કૃષ્ટ વ્યક્તિત્વ, સ્વતંત્રતાની લડાઈ દરમિયાન એમની ઉલ્લેખનીય ભૂમિકા અને જનકલ્યાણ, સમાનતા, શિક્ષણ અને ન્યાય માટેનાં આગ્રહને ક્યારેય નહીં ભૂલી શકાય.”
પ્રધાનમંત્રીએ હોસ્પિટલમાં લાંસ નાયક હનુમાનથપ્પાની મુલાકાત લીધી

પ્રધાનમંત્રી નરેન્દ્ર મોદી આજે સિયાચીનમાં બરફના તોફાનમાંથી ઉગરનાર લાંસ નાયક હનુમાનથપ્પાને હોસ્પિટલમાં મળવા ગયા હતા. આ સૈનિક ગ્લેશિયર પરથી એરલિફ્ટ કરવામાં આવ્યો હતો અને આજે વહેલી સવારે તેને નવી દિલ્હી ખાતે આર્મી આર એન્ડ આર હોસ્પિટલમાં દાખલ કરવામાં આવ્યો હતો. પ્રધાનમંત્રીને લાંસ નાયક હનુમાનથપ્પાની સ્થિતિ વિશે માહિતગાર કરવામાં આવ્યા હતા. તેમણે સૈનિક સાથે લગભગ દસ મિનિટ વીતાવી હતી. તેઓ ડોક્ટરોની ટીમ તેમજ લાંસ નાયક હનુમાનથપ્પાને સેવા આપી રહેલા મેડિકલ સ્ટાફને પણ મળ્યા હતા અને લાંસ નાયક હનુમાનથપ્પાની સારવારમાં કોઈ પ્રયત્ન છૂટવો ન જોઈએ એ વાત પર ભાર મૂક્યો હતો. પ્રધાનમંત્રીએ જણાવ્યું હતું કે “લાંસ નાયક હનુમાનથપ્પાની સહનશીલતા અને અજેય જુસ્સાને શબ્દોમાં વર્ણવી શકાય તેમ નથી. તે એક અસાધારણ સૈનિક છે.” આર્મી સ્ટાફના વડા જનરલ દલબીર સિંઘ પણ ઉપસ્થિત હતા.
પ્રધાનમંત્રીએ રાષ્ટ્રીય વીરતા પુરસ્કારો એનાયત કર્યા

પ્રધાનમંત્રી શ્રી નરેન્દ્ર મોદીએ આજે 18 બાળકોને રાષ્ટ્રીય વીરતા પુરસ્કાર એનાયત કર્યા હતાં. આ પુરસ્કારોમાંથી ત્રણ પુરસ્કારો મરણોપરાંત એનાયત થયા છે. પ્રધાનમંત્રીએ પુરસ્કૃત બાળકો સાથે વાત કરતાં જણાવ્યું હતું કે, તેમની બહાદુરીની ચર્ચા વિસ્તૃતપણે થઈ છે અને મીડિયામાં પણ તેની નોંધ લેવાઈ છે. તેમણે ઉમેર્યું હતું કે, એટલે તેમણે અન્ય બાળકોને પ્રેરિત કર્યા છે અને અન્ય બાળકો વચ્ચે આત્મવિશ્વાસની લાગણી જન્માવી છે. પ્રધાનમંત્રીએ નોંધ્યું હતું કે, મોટા ભાગનાં વિજેતાઓ ગ્રામીણ વિસ્તારોમાંથી આવે છે તથા તેઓ સરળ અને સાદી પૃષ્ઠભૂમિ ધરાવે છે. તેમણે જણાવ્યું હતું કે, તેમનાં રોજિંદા સંઘર્ષથી વિપરિત સંજોગોમાં સાહસિકતા કેળવવામાં મદદ કરી હતી. પ્રધાનમંત્રીએ તમામ વિજેતાઓને, તેમનાં માતાપિતાઓને અને શાળાઓનાં શિક્ષકોને પણ અભિનંદન પાઠવ્યા હતાં, જેમણે સાહસિકતાનું ઉદાહરણ પૂરૂ પાડ્યું હતું અને તેમનું ધ્યાન ખેંચવામાં મદદ કરી હતી. શ્રી નરેન્દ્ર મોદીએ જણાવ્યું હતું કે, આ પ્રકારનું સન્માન મળ્યાં પછી વિજેતાઓ પાસેથી ભવિષ્યની અપેક્ષાઓ સામાન્ય કરતાં વધી જાય છે. તેમણે તેમનાં ભવિષ્યનાં પ્રયાસો માટે શુભેચ્છા પાઠવી હતી. આ પ્રસંગે કેન્દ્રિય મહિલા અને બાળવિકાસ મંત્રી શ્રીમતી મેનકા ગાંધી પણ ઉપસ્થિત રહ્યાં હતાં.
પ્રધાનમંત્રીએ ગુરૂદેવ રવિન્દ્રનાથ ટાગોરની જયંતીના પ્રસંગે તેમને નમન કર્યા

પ્રધાનમંત્રી શ્રી નરેન્દ્ર મોદીએ ગુરૂદેવ રવિન્દ્રનાથ ટાગોરની જયંતીના પ્રસંગે તેમને શ્રદ્ધાંજલિ અર્પણ કરી હતી. પ્રધાનમંત્રીએ જણાવ્યું હતું કે, “ગુરૂદેવ રવિન્દ્રનાથ ટાગોરની જયંતીના પ્રસંગે હું તેમને નમન કરૂં છું તેઓ બહુમુખી પ્રતિભા ધરાવતા હતાં,પ્રધાનમંત્રીએ જણાવ્યું હતું કે ગુરૂદેવ રવિન્દ્રનાથ ટાગોરની જયંતીના પ્રસંગે હું તેમને નમન કરૂં છું. તેઓ બહુમુખી પ્રતિભા ધરાવતાં હતાં. તેમનું ઉંડું ચિંતન અને લેખન આપણને હંમેશાં પ્રેરિત કરતું આવ્યું છે.”
પ્રધાનમંત્રી આજે લખનૌની મુલાકાત લેશે; આવતીકાલે યોગ દિવસના કાર્યક્રમમાં સામેલ થશે

પ્રધાનમંત્રી શ્રી નરેન્દ્ર મોદી લખનૌની મુલાકાત લેશે, જ્યાં તેઓ વિવિધ કાર્યક્રમોમાં સામેલ થશે, જેમાં આવતીકાલે યોગ દિવસનો કાર્યક્રમ સામેલ છે. આજે સાંજે પ્રધાનમંત્રી સીએસઆઇઆર – કેન્દ્રીય દવા સંશોધન સંસ્થા (સીએસઆઇઆર-સીડીઆરઆઇ)ની મુલાકાત લેશે. પ્રધાનમંત્રી ડો. એ પી જે અબ્દુલ કલામ ટેકનિકલ યુનિવર્સિટીના બિલ્ડિંગનું ઉદ્ઘાટન પણ કરશે. લખનૌમાં પ્રધાનમંત્રી 400 કેવીની લખનૌ-કાનપુર ડી/સી ટ્રાન્સમિશન લાઇન દેશને સમર્પિત કરશે. પ્રધાનમંત્રી, પ્રધાનમંત્રી આવાસ યોજનાના લાભાર્થીઓને મંજૂરી પત્રોનું વિતરણ પણ કરશે. પ્રધાનમંત્રી આવતીકાલે સવારે ત્રીજા યોગ દિવસ પર લખનૌમાં રમાબાઈ આંબેડકર મેદાનમાં યોગ દિવસના કાર્યક્રમમાં જોડાશે. તમે પ્રધાનમંત્રીના લખનૌના તમામ કાર્યક્રમો તમારા મોબાઇલમાં http://nm4.in/dnldapp પર જોઈ શકો છો.
પ્રધાનમંત્રીએ રસીકરણ અભિયાનની પ્રગતિની સમીક્ષા કરવા ઉચ્ચ સ્તરીય બેઠક યોજી

પ્રધાનમંત્રીએ દેશમાં રસીકરણની કામગીરીમાં પ્રગતિની અને કોવિડની સ્થિતિની સમીક્ષા કરવા ટોચના અધિકારીઓ સાથે બેઠક કરી હતી. આ બેઠકમાં અધિકારીઓએ દેશમાં રસીકરણની પ્રગતિ પર પ્રધાનમંત્રી સમક્ષ વિગતવાર રજૂઆત કરી હતી. પ્રધાનમંત્રીને વિવિધ વયજૂથમાં રસીકરણ વિશે ટૂંકમાં માહિતગાર કરવામાં આવ્યાં હતાં. સાથે સાથે પ્રધાનમંત્રીને વિવિધ રાજ્યોમાં આરોગ્યકર્મીઓ, ફ્રન્ટલાઇન વર્કર્સ અને સાધારણ જનતા વચ્ચે રસીકરણના કવરેજ વિશે પણ સંક્ષિપ્ત માહિતી આપવામાં આવી હતી. અધિકારીઓએ પ્રધાનમંત્રીને આગામી મહિનાઓમાં રસીના પુરવઠા વિશે અને રસીનું ઉત્પાદન વધારવા હાલ ચાલી રહેલા પ્રયાસો વિશે જાણકારી આપી હતી. પ્રધાનમંત્રીને માહિતી આપવામાં આવી હતી કે, છેલ્લાં 6 દિવસ દરમિયાન કુલ 3.77 કરોડ ડોઝ આપવામાં આવ્યાં છે, જે મલેશિયા, સાઉદી અરેબિયા અને કેનેડા જેવા દેશોની કુલ વસ્તીથી વધારે છે. બેઠકમાં એ ચર્ચા પણ થઈ હતી કે, દેશમાં 128 જિલ્લાઓમાં 45 વર્ષથી વધારે વયજૂથ ધરાવતા 50 ટકાથી વધારે લોકોનું રસીકરણ થયું છે અને 16 જિલ્લાઓમાં 45 વર્ષથી વધારે વયજૂથ ધરાવતા લોકોનું 90 ટકાથી વધારે રસીકરણ થયું છે. પ્રધાનમંત્રીએ આ અઠવાડિયામાં રસીકરણમાં આવેલી ઝડપ પર સંતોષ વ્યક્ત કર્યો હતો અને આગ્રહ કર્યો હતો કે, રસીકરણની આ ઝડપ આગળ જતાં જળવાઈ રહે એ મહત્વપૂર્ણ છે. અધિકારીએ પ્રધાનમંત્રીને જાણકારી આપી હતી કે, તેઓ રસીકરણ માટે લોકો સુધી પહોંચવાની નવીન પદ્ધતિઓ ચકાસવા અને એનો અમલ કરવા રાજ્ય સરકારો સાથે સતત સંપર્કમાં છે. પ્રધાનમંત્રીએ આ પ્રકારના પ્રયાસોમાં સેવાભાવી સંસ્થાઓ (એનજીઓ) અને અન્ય સંસ્થાઓને સામેલ કરવાની જરૂરિયાત વિશે વાત કરી હતી. પ્રધાનમંત્રીએ અધિકારીઓને એ સુનિશ્ચિત કરવા રાજ્યો સાથે કામ કરવાની સૂચના આપી હતી કે, પરીક્ષણની ઝડપ ઘટવી ન જોઈએ, કારણ કે કોઈ પણ વિસ્તારમાં ઇન્ફેક્શનમાં વધારા પર નજર રાખવા અને એને નિયંત્રણમાં લેવા પરીક્ષણ અતિ મહત્વપૂર્ણ અને ઉપયોગી માધ્યમ છે. અધિકારીઓએ પ્રધાનમંત્રીને દુનિયાભરમાં કોવિન પ્લેટફોર્મમાં રસ વધી રહ્યો હોવાની જાણકારી પણ આપી હતી. પ્રધાનમંત્રીએ કહ્યું હતું કે, કોવિન પ્લેટફોર્મ સ્વરૂપે ભારતની ટેકનોલોજીકલ કુશળતા સાથે એમાં રસ ધરાવતા તમામ દેશોને મદદ કરવા પ્રયાસો કરવા પડશે.
પ્રધાનમંત્રીએ કુસ્તીબાજ દીપક પુનિયાને બર્મિંગહામ 2022 કોમનવેલ્થ ગેમ્સમાં ગોલ્ડ મેડલ જીતવા બદલ શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ બર્મિંગહામ 2022 કોમનવેલ્થ ગેમ્સમાં ગોલ્ડ મેડલ જીતવા બદલ કુસ્તીબાજ દીપક પુનિયાને શુભેચ્છાઓ પાઠવી છે. પ્રધાનમંત્રીએ ટ્વીટ કર્યું; “આપણા પોતાના દીપક પુનિયાના અદભૂત રમત પ્રદર્શન પર ગર્વ અનુભવું છું! તે ભારતનું ગૌરવ છે અને તેણે ભારતને ઘણી નામના અપાવી છે. દરેક ભારતીય તેના ગોલ્ડ મેડલ જીતવાથી ખુશ છે. આગામી તમામ પ્રયત્નો માટે તેને શુભેચ્છાઓ.”
પ્રધાનમંત્રીએ બાબૂ જગજીવન રામને તેમની જન્મ જયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ બાબૂ જગજીવન રામને તેમની જન્મ જયંતી પર નમન કર્યું હતું. પ્રધાનમંત્રીએ કહ્યું કે, “સ્વ નિર્મિત અને ઉદ્યમશીલ બાબૂ જગજીવન રામના દેશ પ્રત્યેના યોગદાનને ક્યારેય ભૂલી નહીં શકાય. સ્વતંત્રતા સેનાની અને એક પ્રશાસક તરીકે ભારત પ્રત્યે તેમની સેવાઓ અતુલનીય રહી છે. બાબૂજી એક સાચા પ્રશાસક હતા અને તેમણે સરમુખત્યારશાહી સામે નમવાની ના પાડી દીધી હતી. ભારત તેમની જંયતી પર તેમને યાદ કરે છે.
પ્રધાનમંત્રીએ જાગરણ ફોરમને સંબોધિત કર્યું

પ્રધાનમંત્રી શ્રી નરેન્દ્ર મોદીએ આજે (10 ડિસેમ્બર, 2015) નવી દિલ્હીમાં જાગરણ પ્રકાશન સમૂહ દ્વારા આયોજિત જાગરણ ફોરમને સંબોધિત કર્યું. પ્રધાનમંત્રીએ લોકતંત્રમાં જાગૃતતાના મહત્વ પર ભાર આપવા માટે ‘સતત જાગૃતતા સ્વતંત્રતાનું મૂલ્ય છે’તેમ જણાવ્યું. તેમણે કહ્યું કે જીવંત લોકતંત્ર માટે જન ભાગીદારીની આવશ્યકતા છે. પ્રધાનમંત્રીએ મહાત્મા ગાંધીને યાદ કરતાં કહ્યું કે તેમણે કેવી રીતે સ્વતંત્રતા સંગ્રામને જન આંદોલનમાં બદલી નાખ્યું. તેમણે કહ્યું કે ‘જન આંદોલન’નું આ મોડલ દેશની વિકાસ પ્રક્રિયા પર પણ લાગુ કરવું જોઈએ. પ્રધાનમંત્રીએ કહ્યું કે આઝાદી પહેલા કાયદો એના આધારે બનતો હતો કે લોકો પર વિશ્વાસ ના કરવો જોઈએ. પણ હવે આ દ્રષ્ટિકોણ બદલવો જોઈએ. આ સંદર્ભમાં પ્રધાનમંત્રીએ દસ્તાવેજોના સ્વ-પ્રમાણન, સ્વચ્છ ભારત અભિયાનમાં લોકોની ભાગીદારી અને રસોઈ ગેસ સબસીડી છોડવાના અભિયાનનું ઉદાહરણ આપ્યું. પ્રધાનમંત્રીએ એ પણ કહ્યું કે, કેવી રીતે પ્રધાનમંત્રી જન-ધન યોજના અને ‘સ્ટાર્ટ અપ ઈન્ડિયા, સ્ટેન્ડ અપ ઈન્ડિયા’ પહેલ સકારાત્મક પ્રભાવ ઉત્પન કરી રહી છે. પ્રધાનમંત્રીએ ‘ન્યૂનત્તમ સરકાર, અધિકત્તમ સુશાસન’ એટલે કે મિનિમમ ગવર્નમેન્ટ, મેક્સિમમ ગવર્નન્સના દ્રષ્ટિકોણની વ્યાખ્યા કરી અને કહ્યું કે જૂના કાયદા સમાપ્ત કરાઈ રહ્યા છે.
પ્રધાનમંત્રીએ હૉકી ખેલાડી બલબીરસિંહ સીનિયરના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ હૉકી ખેલાડી પદ્મ શ્રી બલબીરસિંહ સીનિયરના નિધન પર શોક વ્યક્ત કર્યો છે. પ્રધાનમંત્રીએ કહ્યું ” પદ્મ શ્રી બલબીરસિંહ સીનિયરજીને એમની શાનદાર રમત માટે યાદ રાખવામાં આવશે. એમને આપણને ગૌરવાન્વિત કર્યા છે અને દેશનું નામ રોશન કર્યું છે. નિઃસંદેહ તેઓ હૉકીના એક શાનદાર ખેલાડી હતા અને તેમણે એક મહાન ગુરુના રૂપે પોતાની ઓળખ પ્રસ્થાપિત કરી હતી. એમના નિધનના સમાચાર જાણીને દુઃખ થયું છે. એમના પરિવાર અને શુભચિંતકો પ્રત્યે સંવેદના.”